12. ฐานะการเงินและผลการดำเนินงาน

    1.  งบการเงิน

ก. สรุปรายงานการสอบบัญชี

งบการเงินปี 2542

แม้มิได้แสดงความเห็นอย่างมีเงื่อนไข ต่องบการเงิน ผู้สอบบัญชี ได้ให้ข้อสังเกต
ในรายงานของผู้สอบบัญชี ดังนี้ คือ

(1) ตามที่กล่าวไว้ในหมายเหตุประกอบงบการเงินข้อ 8 ในเดือนมกราคม 2542 บริษัทฯ
    ได้ขายเงินลงทุนใน

บริษัทย่อยจำนวน 2 บริษัท ซึ่งบริษัทฯ
ได้เคยรับรู้ผลขาดทุนตามวิธีส่วนได้เสียซึ่งเกินกว่ามูลค่าเงินลงทุนเป็นจำนวนเงิน 309 ล้านบาท
ให้กับบุคคลธรรมดาคนหนึ่งในราคา 100 บาท อย่างไรก็ตามบริษัทฯ
ได้มีการค้ำประกันหนี้สินของบริษัทย่อยดังกล่าวภายนอกเป็นจำนวนเงิน 217 ล้านบาท บริษัทฯ
จึงทำการโอนกลับรายการสำรองเผื่อผลขาดทุนจากการลงทุนในบริษัทย่อยดังกล่าวเพียง 92
ล้านบาทในงบกำไรขาดทุน

(2) ถึงแม้ว่าวิกฤตการณ์ทางเศรษฐกิจของประเทศซึ่งได้เกิดขึ้นในกลางปี 2540
    จะได้ผ่อนคลายลงในระดับหนึ่ง

แล้วในระหว่างปีปัจจุบันภาคธุรกิจส่วนหนึ่งยังคงในระหว่างดำเนินการปรับปรุงโครงสร้างทางการเงิน
และรอการปรับตัว ณ วันที่ในงบดุล บริษัทฯ
ยังอยู่ในภาวะการมีผลขาดทุนเกินทุนโดยมีหนี้สินสูงกว่าทรัพย์สินเป็นจำนวนมาก นอกจากนี้บริษัทฯ
และบริษัทย่อยมีเงินกู้ยืมระยะสั้นและดอกเบี้ยที่เกี่ยวข้องที่ถึงกำหนดชำระแล้วแต่ยังไม่ได้ชำระระหว่างปีปัจจุบันเป็นจำนวนมาก
ซึ่งบริษัทฯและบริษัทย่อยได้บันทึกดอกเบี้ยค้างจ่ายไว้ในอัตราที่กำหนดในสัญญาเงินกู้หรือเอกสารอื่นที่อ้างอิงได้ซึ่งอาจถูกเรียกเก็บในอัตราที่สูงกว่าเนื่องจากการผิดนัดชำระ
ขณะนี้บริษัทฯ กำลังอยู่ระหว่างการเจรจากับผู้ให้กู้เกี่ยวกับเงื่อนไขต่าง ๆ ของเงินกู้ยืม
การที่บริษัทฯ
และบริษัทย่อยจะดำเนินธุรกิจอย่างต่อเนื่องได้ขึ้นอยู่กับการจัดโครงสร้างหนี้และการหาแหล่งเงินทุนใหม่
และการฟื้นตัวของสภาพเศรษฐกิจโดยส่วนรวมของประเทศ อย่างไรก็ตาม
งบการเงินที่แนบมานี้ได้จัดทำขึ้นตามหลักการดำเนินอย่างต่อเนื่องของกิจการโดยถือว่าการขายหรือเรียกคืนสินทรัพย์และการจ่ายชำระหนี้จะเป็นไปตามปกติธุรกิจ

  งบการเงินปี 2543

  ผู้สอบบัญชีไม่แสดงความเห็นต่องบการเงินปี2543 โดยมีข้อความใน วรรค 3 และ 4
  ของรายงานผู้สอบบัญชีดังนี้

ตามที่กล่าวไว้ในหมายเหตุประกอบงบการเงินข้อ 2
บริษัทฯและบริษัทย่อยประสบผลขาดทุนจากการดำเนินงานอย่างต่อเนื่องมาเป็นระยะเวลาหนึ่งและหนี้สินหมุนเวียนสูงกว่าสินทรัพย์หมุนเวียนเป็นจำนวนมาก
นอกจากนี้บริษัทฯและบริษัทย่อยมีเงินกู้ยืมระยะสั้นและดอกเบี้ยที่เกี่ยวข้องที่ถึงกำหนดชำระแล้วแต่ยังไม่ได้ชำระในระหว่างปีปัจจุบันเป็นจำนวนมาก
ซึ่งบริษัทฯและบริษัทย่อยได้บันทึกดอกเบี้ยค้างจ่ายในอัตราที่กำหนดในสัญญาเงินกู้หรือเอกสารอื่นที่อ้างอิงได้
ซึ่งอาจถูกเรียกเก็บในอัตราที่สูงกว่าเนื่องจากการผิดชำระ
อย่างไรก็ตามในระหว่างปีปัจจุบันบริษัทฯได้ยื่นคำร้องขอฟื้นฟูกิจการของบริษัทฯและบริษัทย่อยต่อศาลล้มละลายกลางและได้ผ่านการพิจารณา
โดยศาลล้มละยายกลางเห็นสมควรให้ฟื้นฟูกิจการและเห็นสมควรให้มีการแต่งตั้งบริษัทย่อยแห่งหนึ่งเป็นผู้ทำแผนฟื้นฟูกิจการของกลุ่มบริษัท
ขณะนี้เจ้าหนี้ได้ยื่นคำขอรับชำระหนี้ซึ่งจำนวนเงินที่จะต้องชำระตามบัญชีของบรษัทฯและบริษัทย่อยมีจำนวนเงินน้อยกว่าคำขอรับชำระหนี้
บริษัทฯและบริษัทย่อยอยู่ระหว่างการโต้แย้งคัดค้านหนี้ ซึ่งไม่สามารถประมาณจำนวนเงินที่แน่นอนได้
บริษัทฯและบริษัทย่อยจึงมิได้บันทึกจำนวนหนี้ที่แตกแต่งไว้ในบัญชี
การที่บริษัทฯและบริษัทย่อยจะดำเนินธุรกิจอย่างต่อเนื่องได้ขึ้นอยู่กับความสำเร็จในการแก้ไขปัญหา
การเจรจาต่อรองกับผู้ให้กู้ในการปรับโครงสร้างหนี้ของกลุ่มบริษัท
ผลการดำเนินธุรกิจในอนาคตและการฟื้นตัวของสภาพเศรษฐกิจโดยรวมของประเทศ
ถึงแม้จะมีความไม่แน่นอนดังกล่าวงบการเงินที่แนบมานี้ได้จัดทำขึ้นภายใต้หลักการดำเนินงานต่อเนื่องของกิจการ
ซึ่งถือว่าการขายหรือการเรียกคืนสินทรัพย์และการจ่ายชำระหนี้สินจะเป็นไปตามปกติธุรกิจ
โดยไม่คาดว่าจะมีการหยุดชะงักของการดำเนินงานตามปกติ

เนื่องจากผลของความไม่แน่นอนเกี่ยวกับปัญหาในการดำเนินงานต่อเนื่องของกิจการตามที่กล่าวในวรรคก่อนอาจมีผลกระทบอย่างเป็นสาระสำคัญมากต่องบการเงิน
ดังนั้นข้าพเจ้าจึงไม่อาจแสดงความเห็นต่องบการเงินสำหรับปีสิ้นสุดวันที่ 31 ธันวาคม 2543 ได้

  งบการเงินปี 2544

ผู้สอบบัญชีไม่แสดงความเห็นต่องบการเงินปี2544 โดยมีข้อความในวรรค 1 ถึง 10
ของรายงานผู้สอบบัญชีดังนี้

ตามที่กล่าวไว้ในหมายเหตุประกอบงบการเงินข้อ 2 ในระหว่างปี 2543
บริษัทฯและบริษัทย่อยได้ยื่นคำร้องขอฟื้นฟูกิจการของบริษัทฯ และบริษัทย่อยต่อศาลล้มละลายกลาง
และได้ผ่านการพิจารณาโดยศาลล้มละลายกลางเห็นสมควรให้ฟื้นฟูกิจการและเห็นสมควรให้มีการแต่งตั้งบริษัทย่อยแห่งหนึ่งเป็นผู้ทำแผนฟื้นฟูกิจการของกลุ่มบริษัท
โดยแยกพิจารณาเป็นรายบริษัท ขณะนี้แผนฟื้นฟูกิจการของบริษัทฯ
และบริษัทย่อยได้รับความเห็นชอบจากศาลล้มละลายกลางตามที่กล่าวไว้ในหมายเหตุประกอบงบการเงินข้อ
5 ซึ่งบริษัทฯ และบริษัทย่อยอยู่ระหว่างการดำเนินการตามแผนฟื้นฟูกิจการ อย่างไรก็ตาม
จนถึงปัจจุบันบริษัทฯ และบริษัทย่อยยังไม่ได้บันทึกจำนวนหนี้ที่แตกต่างระหว่างหนี้ตามบัญชีของบริษัทฯ
และบริษัทย่อยกับหนี้ตามแผนฟื้นฟูกิจการ
เนื่องจากหนี้ตามแผนฟื้นฟูกิจการอาจมีการเปลี่ยนแปลงได้ตามคำสั่งชี้ขาดของเจ้าพนักงานพิทักษ์ทรัพย์ซึ่งยังไม่ทราบผลทั้งหมดในขณะนี้
การที่บริษัทฯและบริษัทย่อยจะดำเนินธุรกิจอย่างต่อเนื่องได้ขึ้นอยู่กับผลสำเร็จของการปรับโครงสร้างหนี้ตามแผนฟื้นฟูกิจการของบริษัทฯ
และบริษัทย่อย ความสามารถในการปฏิบัติตามแผนฯ
ผลการดำเนินธุรกิจในอนาคตและการฟื้นตัวของสภาพเศรษฐกิจโดยรวมของประเทศ
ถึงแม้จะมีความไม่แน่นอนดังกล่าว
งบการเงินที่แนบมานี้ยังคงทำขึ้นภายใต้หลักการดำเนินงานต่อเนื่องของกิจการ
ซึ่งถือว่าการขายหรือการเรียกคืนสินทรัพย์และการจ่ายชำระหนี้สินจะเป็นไปตามปกติธุรกิจ
โดยไม่คาดว่าจะมีการหยุดชะงักของการดำเนินงานตามปกติของบริษัทฯ และบริษัทย่อย

ณ.วันที่ 31 ธันวาคม 2544
บริษัทฯและบริษัทย่อยมีหนี้สินตามแผนการปรับโครงสร้างหนี้ที่บันทึกในบัญชีเป็นจำนวนรวม 532
ล้านบาท (ส่วนของบริษัทฯมีจำนวน 249 ล้านบาท)
หนี้สินดังกล่าวอ้างอิงจากรายละเอียดในแผนฟื้นฟูกิจการและผลจากการแปลงหนี้เป็นทุน
ซึ่งหนี้อาจมีการเปลี่ยนแปลงได้ตามคำสั่งชี้ขาดของเจ้าพนักงานพิทักษ์ทรัพย์
การแปลงหนี้เป็นทุนและเงื่อนไขอื่น
หนี้ดังกล่าวประกอบด้วยหนี้สถาบันการเงินและหนี้เจ้าหนี้การค้าข้าพเจ้าได้ส่งหนังสือยืนยันยอดไปยังสถาบันการเงินทั้งหมดและเจ้าหนี้การค้า
จนถึงวันที่ในรายงานนี้ข้าพเจ้าได้รับหนังสือยืนยันยอดคงเหลือตอบกลับจากสถาบันการเงิน 3 ราย
ซึ่งมียอดหนี้ตามที่บันทึกในบัญชีเป็นจำนวน 208 ล้านบาท (เฉพาะของบริษัทฯจำนวน 175 ล้านบาท)
ยืนยันยอดโดยมีผลแตกต่างจากที่บันทึกในบัญชี
บริษัทฯได้ชี้แจงผลต่างที่เกิดขึ้นและแจ้งให้สถาบันการเงินยืนยันยอดที่ถูกต้องมายังข้าพเจ้า
อย่างไรก็ตาม จนถึงวันที่ในรายงานนี้ข้าพเจ้ายังไม่ได้รับหนังสือยืนยันยอดคงเหลือดังกล่าว
และที่เหลือรายอื่น
ข้าพเจ้าไม่สามารถตรวจสอบให้เป็นที่พอใจในยอดคงเหลือของหนี้สินตามแผนการปรับโครงสร้างหนี้ที่บันทึกในบัญชีได้

ตามที่กล่าวไว้ในหมายเหตุประกอบงบการเงินข้อ 5 บริษัทย่อย 3
แห่งต้องดำเนินการแปลงหนี้เป็นทุนให้กับเจ้าหนี้ทั้งที่เป็นสถาบันการเงินและเจ้าหนี้การค้า
ซึ่งเป็นขั้นตอนหนึ่งในแผนฟื้นฟูกิจการซึ่งผ่านความเห็นชอบจากศาลล้มละลายกลาง
ดังนั้นในระหว่างปีปัจจุบัน
บริษัทย่อยเหล่านี้ได้ดำเนินการลดทุนเพื่อลดขาดทุนสะสมและเพิ่มทุนเพื่อรองรับการแปลงหนี้เป็นทุน
การดำเนินการดังกล่าวได้จดทะเบียนกับกระทรวงพาณิชย์แล้ว
และได้ดำเนินการแปลงหนี้เป็นทุนโดยการออกหุ้นให้กับเจ้าหนี้ไปแล้วบางส่วน
อย่างไรก็ตามหนี้ส่วนหนึ่งยังอยู่ในระหว่างการรอคำสั่งชี้ขาดของเจ้าพนักงานพิทักษ์ทรัพย์ซึ่งยังไม่ทราบผลในขณะนี้
ฝ่ายบริหารแจ้งว่ายังไม่สามารถระบุจำนวนที่แน่นอนของหนี้ที่ต้องแปลงเป็นทุนได้
ซึ่งอาจทำให้บริษัทย่อยต้องดำเนินการลดทุนและเพิ่มทุนอีกในอนาคตเพื่อให้สามารถแปลงหนี้เป็นทุนได้ครบถ้วน
นอกจากนี้ในปัจจุบันยังไม่มีข้อกฏหมายกำหนดเกี่ยวกับวันที่มีผลบังคับให้แปลงหนี้เป็นทุน
ดังนั้นจึงมีความไม่แน่นอนในยอดคงเหลือของบัญชีหนี้สินตามแผนการปรับโครงสร้างหนี้
และทุนที่เรียกชำระแล้วของบริษัทย่อย

ณ. วันที่ 31 ธันวาคม 2544
ยอดคงเหลือของผลขาดทุนจากเงินลงทุนซึ่งบันทึกโดยวิธีส่วนได้เสียในงบดุลและส่วนแบ่งขาดทุนจากเงินลงทุนตามวิธีส่วนได้เสียในงบกำไรขาดทุน
ส่วนใหญ่คำนวณจากงบการเงินของบริษัทย่อย 3 แห่ง
ซึ่งอยู่ในระหว่างการปรับโครงสร้างหนี้ตามที่กล่าวไว้ในวรรค 1)
เนื่องจากความไม่แน่นอนในยอดคงเหลือของบัญชีหนี้สินตามแผนการปรับโครงสร้างหนี้และทุนที่เรียกชำระแล้วของบริษัทย่อยตามที่กล่าวไว้ในวรรค
2)และ 3) ซึ่งอาจมีผลกระทบในส่วนได้เสียในบริษัทย่อย ก่อให้เกิดความไม่แน่นอนในบัญชีเงินลงทุน
ส่วนแบ่งผลขาดทุน
รายการโอนกลับสำรองเผื่อผลขาดทุนและส่วนของผู้ถือหุ้นส่วนน้อยในงบการเงินรวม

ตามที่กล่าวไว้ในหมายเหตุประกอบงบการเงินข้อ 14
บริษัทฯและบริษัทย่อยบันทึกดอกเบี้ยค้างจ่ายจำนวน 38.9 ล้านบาทในงบการเงินรวม (จำนวน
21.8 ล้านบาท ในงบการเงินเฉพาะของบริษัทฯ)
ซึ่งเป็นดอกเบี้ยค้างจ่ายของหนี้สินตามแผนการปรับโครงสร้างหนี้สำหรับระยะเวลาที่บริษัทฯและบริษัทย่อยยื่นแผนฟื้นฟูกิจการต่อศาลล้มละลายกลางจนถึงวันที่ศาลล้มละลายกลางจนถึงวันที่ศาลล้มละลายกลางเห็นชอบด้วยแผนฟื้นฟูกิจการ
เนื่องจากแผนฯดังกล่าวมิได้ระบุถึงจำนวนดอกเบี้ยในช่วงเวลาดังกล่าวว่าจะยกให้หรือเรียกชำระหรือคิดดอกเบี้ยในอัตราใด
ขณะนี้เรื่องดังกล่าวอยู่ในระหว่างการพิจารณาจากศาลล้มละลายกลาง

ณ.วันที่ 31 ธันวาคม 2544 ที่ดินแปลงหนึ่งของบริษัทฯ ซึ่งมีมูลค่าสุทธิตามบัญชี จำนวน 8
ล้านบาทติดภาระจำนองกับธนาคารแห่งหนึ่งเพื่อเป็นหลักประกันหนี้สิน
ข้าพเจ้ายังไม่สามารถตรวจสอบกรรมสิทธิในที่ดินดังกล่าวได้

ในระหว่างปีปัจจุบัน บริษัทฯได้ออกหุ้นกู้แปลงสภาพชนิดไม่มีหลักประกันจำนวน 50 ล้านบาท
เพื่อจ่ายชำระหนี้ตามแผนฟื้นฟูกิจการให้กับธนาคารแห่งหนึ่งตามที่กล่าวไว้ในหมายเหตุประกอบงบการเงินข้อ
5 และ19 บริษัทฯ ได้แยกแสดงองค์ประกอบที่เป็นหนี้สินและทุนของหุ้นกู้แปลงสภาพในงบดุล
โดยกำหนดราคาตามบัญชีของหนี้สินจากการคำนวณกระแสเงินสดของเงินต้นและดอกเบี้ยที่ต้องจ่ายในอนาคตคิดลดด้วยอัตราดอกเบี้ยในตลาดที่เป็นอยู่ในขณะนั้น
ซึ่งบริษัทฯถือว่าอัตราดอกเบี้ยในตลาดดังกล่าวนี้เท่ากับอัตราดอกเบี้ยเงินกู้สำหรับลูกหนี้ชั้นดีของธนาคารแห่งนี้

งบกระแสเงินสดสำหรับปีสิ้นสุดวันที่ 31 ธันวาคม 2544
ได้จัดทำขึ้นโดยมิได้คำนึงถึงกระแสเงินสดรับหรือจ่ายจริงที่เกิดขึ้นทั้งสิ้น
โดยเฉพาะกรณีการปรับโครงสร้างหนี้ การแปลงหนี้เป็นทุน ซึ่งมีผลกระทบต่อบัญชีลูกหนี้ เจ้าหนี้
หนี้สินอื่นและหนี้สินตามสัญญาปรับโครงสร้างหนี้ภายใต้แผนฟื้นฟูกิจการของบริษัทฯ และบริษัทย่อย

ณ วันที่ 31 ธันวาคม 2544 ยอดคงเหลือของบัญชีหนี้สินไม่หมุนเวียนอื่นจำนวน 70
ล้านบาทในงบการเงินรวม และ 19 ล้านบาทในงบการเงินเฉพาะของบริษัทฯ
เป็นหนี้ที่เจ้าหนี้ไม่มายื่นขอรับชำระหนี้ตามแผนฟื้นฟูกิจการที่ได้รับความเห็นชอบจากศาลล้มละลายกลางตามที่กล่าวไว้ในหมายเหตุประกอบงบการเงินข้อ
5 ข้าพเจ้าได้ขอส่งหนังสือยืนยันยอดคงเหลือดังกล่าว
อย่างไรก็ตามข้าพเจ้าไม่สามารถส่งหนังสือยืนยันยอดคงเหลือดังกล่าวได้เนื่องจากบริษัทฯ
และบริษัทย่อยแจ้งว่าหนี้ดังกล่าวเป็นหนี้ที่เจ้าหนี้ไม่มาขอรับชำระหนี้และบริษัทฯและบริษัทย่อยจะรับรู้ทางบัญชี
เมื่อหนี้หมดอายุความตามกฎหมาย
ข้าพเจ้าไม่สามารถตรวจสอบให้เป็นที่พอใจในความถูกต้องของยอดคงเหลือดังกล่าวได้

ข้าพเจ้าได้รับสรุปคดีฟ้องร้องจากแผนกกฎหมายของบริษัทฯ
ปรากฏว่าบริษัทฯและบริษัทย่อยถูกลูกค้าฟ้องร้องในคดีบังคับให้ชำระหนี้เป็นจำนวนเงินรวมทั้งสิ้นประมาณ
52 ล้านบาท คดีบางส่วนสิ้นสุดแล้วในระหว่างปี 2544
ซึ่งบริษัทฯและบริษัทย่อยได้บันทึกค่าเสียหายไว้แล้ว คดีความส่วนที่เหลือได้ถูกจำหน่ายคดีออกชั่วคราว
เนื่องจากบริษัทฯ และบริษัทย่อยเข้าสู่กระบวนการฟื้นฟูกิจการ บริษัทฯแจ้งว่าคดีต่างๆ
ของบริษัทฯและบริษัทย่อยบางส่วนดำเนินการโดยเจ้าหน้าที่ภายในบริษัทฯและบางส่วนใช้ทนายความภายนอก
ดังนั้นข้อมูลเกี่ยวกับคดีฟ้องร้องจึงถึอตามข้อมูลที่ได้รับจากบริษัทฯ

เนื่องจากข้อจำกัดในการตรวจสอบ
ผลของความไม่แน่นอนเกี่ยวกับภาระหนี้สินตามแผนการปรับโครงสร้างหนี้และปัญหาในการดำเนินงานต่อเนื่องของกิจการ
การดำเนินการตามแผนปรับปรุงโครงสร้างหนี้และมูลค่าสินทรัพย์และหนี้สินและรายการปรับปรุงที่อาจมีขึ้นตามที่กล่าวไว้ในวรรค
1่) ถึง 10) อาจมีผลกระทบอย่างเป็นสาระสำคัญมากต่องบการเงินปี 2544
ดังนั้นข้าพเจ้าจึงไม่อาจแสดงความเห็นต่องบการเงิน สำหรับปีสิ้นสุด 31 ธันวาคม 2544 ได้

ข. ตารางสรุปงบการเงินรวม

สรุปผลการดำเนินงานและฐานะการเงินสำหรับบริษัท และบริษัทย่อย

  สรุปผลการดำเนินงานและฐานะการเงินสำหรับปี สิ้นสุด วันที่ 31 ธันวาคม 2544
  เปรียบเทียบกับ ปี 2543 และ ปี 2542 มีดังนี้

หน่วย : ล้านบาท

+--------------------------+-----+-----+-----+-------+-------+---+-------+
|                          | บ   |     |     | บริษัท  |       |   |       |
|                          | ริษัท |     |     | อีเอ็มซี |       |   |       |
|                          | อีเ  |     |     | จำกัด  |       |   |       |
|                          | อ็มซี |     |     | (ม    |       |   |       |
|                          | จ   |     |     | หาชน) |       |   |       |
|                          | ำกัด |     |     | และบร |       |   |       |
|                          | (   |     |     | ิษัทย่อย |       |   |       |
|                          | มหา |     |     |       |       |   |       |
|                          | ชน) |     |     |       |       |   |       |
+--------------------------+-----+-----+-----+-------+-------+---+-------+
|                          | 2   | 2   | 2   | 2544  | 2543  |   | 2542  |
|                          | 544 | 543 | 542 |       |       |   |       |
+--------------------------+-----+-----+-----+-------+-------+---+-------+
| รายได้จากการให้บริการ       | 187 | 297 | 266 | 252   | 370   |   | 730   |
+--------------------------+-----+-----+-----+-------+-------+---+-------+
| ส่วนแบ่ง                   |     |     |     |       |       |   |       |
| ผลกำไรจาการลงทุนในบริษัทย่อย |     |     |     |       |       |   |       |
+--------------------------+-----+-----+-----+-------+-------+---+-------+
| รายได้รวม                 | 382 | 328 | 398 | 483   | 402   |   | 862   |
+--------------------------+-----+-----+-----+-------+-------+---+-------+
| ต้นทุนในการให้บริการ         | 177 | 255 | 221 | 245   | 347   |   | 743   |
+--------------------------+-----+-----+-----+-------+-------+---+-------+
| ค่าใช้จ่ายในการขายและบริหาร  | 61  | 185 | 105 | 354   | 373   |   | 368   |
+--------------------------+-----+-----+-----+-------+-------+---+-------+
| ดอกเบี้ยจ่าย                | 20  | 38  | 40  | 43    | 64    |   | 88    |
+--------------------------+-----+-----+-----+-------+-------+---+-------+
| ส่วนแบ่งผลขาดทุนจากการลงทุน  | 44  | 225 | 331 |       |       |   |       |
|                          |     |     |     |       |       |   |       |
| ในบริษัทที่เกี่ยวข้อง           |     |     |     |       |       |   |       |
+--------------------------+-----+-----+-----+-------+-------+---+-------+
| รายการพิเศ                | 0   | 2   | 7   |       | 9     |   | 45    |
| ษ-ผลขาดทุนจากการเปลี่ยนแปลง |     |     |     |       |       |   |       |
|                          |     |     |     |       |       |   |       |
| ระบบอัตรา                 |     |     |     |       |       |   |       |
| แลกเปลี่ยนเงินตราต่างประเทศ- |     |     |     |       |       |   |       |
|                          |     |     |     |       |       |   |       |
| สุทธิจากภาษีเงินได้ (ปี 2540)  |     |     |     |       |       |   |       |
| /กำไรจากการปรับปรุง        |     |     |     |       |       |   |       |
|                          |     |     |     |       |       |   |       |
| โครงสร้างหนี้ (ปี 2542)      |     |     |     |       |       |   |       |
+--------------------------+-----+-----+-----+-------+-------+---+-------+
| กำไรสุทธิ                  | 80  | (3  | (2  | 80    | (373) |   | (292) |
|                          |     | 73) | 92) |       |       |   |       |
+--------------------------+-----+-----+-----+-------+-------+---+-------+
| กำไรต่อหุ้น (บาท)           | 2   | (   | (9. | 2.74  | (1    | ( |       |
|                          | .74 | 12. | 73) |       | 2.43) | 9 |       |
|                          |     | 43) |     |       |       | . |       |
|                          |     |     |     |       |       | 7 |       |
|                          |     |     |     |       |       | 3 |       |
|                          |     |     |     |       |       | ) |       |
+--------------------------+-----+-----+-----+-------+-------+---+-------+
| สินทรัพย์รวม                | 194 | 323 | 475 | 248   | 307   | 7 |       |
|                          |     |     |     |       |       | 3 |       |
|                          |     |     |     |       |       | 7 |       |
+--------------------------+-----+-----+-----+-------+-------+---+-------+
| หนี้สินรวม                  | 794 | 1,  | 1,  | 842   | 1,326 | 1 |       |
|                          |     | 342 | 121 |       |       | , |       |
|                          |     |     |     |       |       | 3 |       |
|                          |     |     |     |       |       | 8 |       |
|                          |     |     |     |       |       | 3 |       |
+--------------------------+-----+-----+-----+-------+-------+---+-------+
| ส่วนของผู้ถือหุ้น              | (6  | (   | (6  | (600) | (1    | ( |       |
|                          | 00) | 1,0 | 46) |       | ,019) | 6 |       |
|                          |     | 19) |     |       |       | 4 |       |
|                          |     |     |     |       |       | 6 |       |
|                          |     |     |     |       |       | ) |       |
+--------------------------+-----+-----+-----+-------+-------+---+-------+

ค. อัตราส่วนทางการเงิน

โปรดดูรายละเอียด งบดุล งบกำไรขาดทุน และงบกระแสเงินสด
และตารางสรุปอัตราส่วนทางการเงินที่สำคัญ

ของบริษัท ตามเอกสารแนบ 3

12.2 คำอธิบายและการวิเคราะห์ฐานะการเงินและผลการดำเนินงาน

การดำเนินงานและฐานะการเงินที่ผ่านมา

 ผลการดำเนินงาน

จากสภาวะเศรษฐกิจที่ถดถอยอย่างต่อเนื่องมาตั้งแต่ปี 2540
จนถึงปัจจุบันส่งผลกระทบต่อผลการดำเนินงานของบริษัทฯและบริษัทย่อยอย่างต่อเนื่อง
ถึงแม้ว่าสภาวะเศรษฐกิจโดยทั่วไปจะดีขึ้นก็ตาม

- รายได้จากการขายและการบริการ

ในปีปัจจุบันบริษัทฯ และบริษัทย่อย มีรายได้จากการขายและให้บริการ 252 ล้านบาท
เมื่อเทียบกับรายได้ในปี 2543 เท่ากับ 370 ล้านบาท คิดเป็นอัตราลดลงร้อยละ 31.79
ของกลุ่มบริษัท เนื่องจากในปี 2544 บริษัทย่อย 2 สายงานชะลอการรับงานใหม่
ทำให้รายได้จากการดำเนินงานลดลง โดยแยกเป็น 4 สายงานคือ

1.  สายงานวิศวกรรมระบบไฟฟ้าและเครื่องกล ซึ่งมียอดรายได้ 187 ล้านบาท โดยคิดเป็น 74%
    ของรายได้รวมของกลุ่มบริษัทในปีปัจจุบัน เมื่อเทียบกับปี 2543 เท่ากับ 297 ล้านบาท
    คิดเป็นอัตราลดลงร้อยละ 37 สืบเนื่องจากในปี 2544 ภาวะเศรษฐกิจโลกตกต่ำ
    จึงทำให้เกิดการชะลอตัวของเศรษฐกิจในประเทศ ส่งผลกระทบต่อการรับงาน

2.  สายงานวิศวกรรมสาธารณูปโภคพื้นฐาน มีรายได้ 64 ล้านบาท โดยคิดเป็น 26%
    ของรายได้รวมของกลุ่มบริษัทในปีปัจจุบัน เมื่อเทียบกับปี 2543 เท่ากับ 39 ล้านบาท
    คิดเป็นอัตราเพิ่มขึ้นร้อยละ 64
    สืบเนื่องมาจากได้รับการสนับสนุนสินเชื่อจากสถาบันการเงินบางแห่ง

3.  สายงานวิศวกรรมสิ่งแวดล้อม ไม่มีรายได้จากการดำเนินงาน

4. สายงานวิศวกรรมก่อสร้างทั่วไป ไม่มีมีรายได้จากการดำเนินงาน

  - รายได้รวม

บริษัทฯ และบริษัทย่อย มีรายได้รวมในปีปัจจุบันเพิ่มขึ้น 20% เกิดจากสาเหตุดังนี้

1.  รายการโอนกลับสำรองเผื่อผลขาดทุนจากเงินลงทุนตามวิธีส่วนได้เสีย 188 ล้านบาท

2.  รายการโอนกลับรายการค่าเผื่อหนี้สงสัยจะสูญ 29 ล้านบาท

3.  รายได้จากการขายและการบริการลดลงจากปีก่อน

4.  รายได้ดอกเบี้ยรับลดลง เนื่องจากการลดลงของเงินฝากประจำ
    ซึ่งนำไปชำระหนี้สถาบันการเงินรวมทั้งการลดลงของ

  อัตราดอกเบี้ยเงินฝาก

- ต้นทุนขายและบริการ

บริษัทฯ และบริษัทย่อยมีต้นทุนขายและบริการในปี 2544 คิดเป็น 97%
ของรายได้จาการขายและให้บริการ โดยมีสัดส่วนของต้นทุนของบริษัทฯ และบริษัทย่อย ดังนี้คือ วัสดุ
64% ค่าแรง 21% ต้นทุนทางตรงอื่น 15% ในปี 2544 มีต้นทุนสูงขึ้น 3% จากปีก่อน
โดยต้นทุนบางส่วนเป็นต้นทุนที่เกิดจากการเก็บงานโครงการเก่า และมีการรับงานน้อยลงในปีนี้

  - ค่าใช้จ่ายบริหาร

ในปีปัจจุบันบริษัทฯ และบริษัทย่อยมีค่าใช้จ่ายบริหารทั้งสิ้น 110 ล้านบาทคิดเป็น 23%
ของรายได้รวม หรือ 44% ของรายได้จากการขายและให้บริการ ซึ่งลดลงจากปีก่อน 61 ล้านบาท
หรือคิดเป็น 37% ทั้งนี้มีสาเหตุสำคัญดังนี้

  1. เงินเดือนและค่าใช้จ่ายเกี่ยวกับพนักงานลดลง 10 ล้านบาท
  เนื่องจากมีการปรับลดโครงสร้างพนักงานของบริษัทให้เหมาะสมกับงานที่จะรับ

  2. ค่าใช้จ่ายรอตัดจำหน่าย และค่าเสื่อมราคาลดลงจากปี 2543 จำนวน 10 ล้านบาท
  เนื่องจากมีการจำหน่ายทรัพย์สินไปในต้นปี 2543 ในปี 2544 ไม่มีการซื้อทรัพย์สินเพิ่มเติม
  และทรัพย์สินส่วนใหญ่ได้บันทึกค่าเสื่อมครบในปี 2543

  3. ค่าใช้จ่ายบริหารส่วนใหญ่ ลดลงจากปีก่อนเป็นจำนวนมาก
  เนื่องจากมีการปรับลดงบประมาณค่าใช้จ่ายลงในปี 2544

  - ดอกเบี้ยจ่าย

บริษัทฯ และบริษัทย่อย บันทึกดอกเบี้ยจ่ายในปีปัจจุบัน 43 ล้านบาท คิดเป็น 9% ของรายได้รวม
โดยลดลงจากปีก่อน 32% เนื่องจากหนี้สถาบันการเงินของบริษัทฯ และบริษัทย่อย
ถูกนำไปแปลงหนี้เป็นทุนตามแผนฟื้นฟูของบริษัทฯ และบริษัทย่อย

  - ค่าตอบแทนกรรมการ

  ในปีปัจจุบันคณะกรรมการมีมติงดจ่ายเบี้ยประชุมกรรมการจึงไม่มีค่าตอบแทนในปี 2544

  - กำไรสุทธิ

บริษัทและบริษัทย่อย มีกำไรสุทธิ 80 ล้านบาท หรือ 2.74 บาทต่อหุ้น โดยกำไรเพิ่มขึ้นจากปีก่อน
453 ล้านบาท

  บริษัทและบริษัทย่อย มีอัตรากำไรสุทธิต่อรายได้รวม เท่ากับ 16.55 %

  อัตราผลตอบแทนต่อสินทรัพย์เฉลี่ยของบริษัทฯ และบริษัทย่อย เท่ากับ 28.85 %

  อัตราผลตอบแทนต่อส่วนของผู้ถือหุ้นเฉลี่ยของบริษัทฯ และบริษัท เท่ากับ -9.88 %

  - ผลการดำเนินงานตามงบกำไรขาดทุน และกำไรขาดทุนรวม
  เปลี่ยนแปลงจากงวดเดียวกันของปีก่อนเกินกว่าร้อยละ 20

ตามที่กล่าวแล้วข้างต้น มีกำไรทุนสุทธิ 80 ล้านบาท ในขณะที่ปี 2543 มีผลขาดทุนสุทธิ 373
ล้านบบาท โดยมีสามเหตุของผลดำเนินงานที่สำคัญดังนี้

1.  ในปีปัจจุบันบริษัทฯ และบริษัทย่อย ได้ลดทุนจดทะเบียน บริษัทฯ
    จึงโอนกลับรายการสำรองเผื่อผลขาดทุนจากเงินลงทุนในบริษัทย่อยดังกล่าวจำนวน 188
    ล้านบาท

2.  บริษัทฯ และบริษัทย่อยมีการโอนกลับรายการค่ำเผื่อหนี้สงสัยจะสูญเป็นจำนวน 29 ล้านบาท

3.  บริษัทฯ และบริษัทย่อยมีการตั้งสำรองค่าเผื่อหนี้สงสัยจะสูยและสำรองอื่นลดลงจากปี 2543
    เป็นจำนวน 211 ล้านบาท

4.  นอกจากนี้บริษัทฯ และบริษัทย่อยบันทึกดอกเบี้ยจ่าย ลดลงจากปี 2543 จำนวนเงิน 22
    ล้านบาท

ฐานะการเงิน

- สินทรัพย์

ปี 2544 บริษัทฯ และบริษัทย่อยมีสินทรัพย์ลดลง 59 ล้านบาท จากปี 2543 หรือลดลง 19%
โดยมีสาเหตุสำคัญดังนี้

1. ลูกหนี้และตั๋วเงินรับการค้า รายได้ที่ยังไม่เรียกชำระ
และลูกหนี้เงินประกันผลงานตามสัญญาก่อสร้าง เพิ่มขึ้น 15.7% เนื่องจากในปีปัจจุบันบริษัทฯ
และบริษัทย่อย ได้รับงานโครงการใหม่เพิ่มขึ้น ส่วนหนึ่งบริษัทฯ และบริษัทย่อย
ได้รับการสนับสนุนจากสถาบันการเงิน ทำให้สภาพคล่องทางการเงินดีขึ้น

2. ที่ดิน อาคาร และอุปกรณ์-สุทธิลดลง 15 ล้านบาท เนื่องจากการเสื่อมสภาพของสินทรัพย์
(ค่าเสื่อมราคา) ของบริษัทฯ และบริษัทย่อย

  3. ภาษีเงินได้หัก ณ. ที่จ่ายรอเรียกคืนเพิ่มขึ้น 6 ล้านบาท เนื่องจากบริษัทฯ
  และบริษัทย่อยได้รับคืนภาษีจากกร

สรรพากร

- ภาษีเงินได้หัก ณ. ที่จ่ายรอเรียกคืนในงบการเงินเป็นของปี 2542,2543 และ 2544
จำนวนเงิน 28 ล้านบาท

4. สินค้าคงเหลือลดลง 4 ล้านบาท เนื่องจากตั้งสำรองของบริษัทฯ และบริษัทย่อยแห่งหนึ่ง

5. สินทรัพย์หมุนเวียนอื่น ลดลง 24 ล้านบาท เนื่องจากสาเหตุของ

- ลูกหนี้อื่นลดลงจากปีก่อน 2 ล้านบาท เนื่องจากตั้งสำรองบางส่วน

- เงินจ่ายล่วงหน้าผู้ให้ผู้รับเหมาช่วงลดลง 5 ล้านบาท เนื่องจากตั้งสำรองบางส่วน

- ลูกหนี้สรรพากรลดลง 7 ล้านบาท เนื่องจากบริษัทย่อยแห่งหนึ่งได้รับคืนภาษี

- เงินทดรองจ่ายสำหรับการดำเนินงานลดลง 10 ล้านบาท
เนื่องจากมีโครงการที่ดำเนินกรแล้วเสร็จในปี 2544

- หนี้สิน

บริษัทฯ และบริษัทย่อย มีหนี้สินรวมทั้งสิ้น 841 ล้านบาท โดยลดลงจากปี 2543 485 ล้านบาท
คิดเป็นอัตราลดลง 37% โดยหนี้สินหมุนเวียน 482 ล้านบาท ลดลงจากปี 2543 832 ล้านบาท
คิดเป็นอัตราลดลง 63% สาเหตุสำคัญ เนื่องจากการปรับปรุงโครงสร้างหนี้ในปี 2544
ทำให้หนี้สินลดลง

- ส่วนของผู้ถือหุ้น

บริษัทฯ และบริษัทย่อย มีส่วนของผู้ถือหุ้น –600 ล้านบาท ติดลบลดลงจากปี 2543 419 ล้านบาท
คิดเป็นอัตราเพิ่มขึ้น 41% เนื่องจากแผนปรับปรุงโครงสร้างหนี้ของบริษัทฯ
และบริษัทย่อยโดยแปลงหนี้เป็นทุน ทำให้ส่วนของผู้ถือหุ้นเพิ่มขึ้น

12.3 การดำเนินการตามแผนฟื้นฟูกิจการ

ปัจจุบันบริษัทฯอยู่ระหว่างการเจรจาปรับโครงสร้างหนี้กับสถาบันการเงินหลายแห่ง
โดยได้แต่งตั้งบริษัท ไอเอฟซีที แอดไวเซอรี จำกัด เป็นที่ปรึกษาทางการเงิน เมื่อวันที่ 2 กันยายน
2542 และได้ตั้งบริษัทสยามพรีเมียร์ จำกัด เป็นที่ปรึกษาทางด้านกฎหมายเมื่อวันที่ 2 พฤศจิกายน
2542 ซึ่งที่ผ่านมาที่ปรึกษาทางการเงินได้ดำเนินการปรับโครงสร้าง
โดยได้มีการตรวจสอบข้อมูลของบริษัทฯและได้จัดแผนทางการเงินโดยได้มีการประชุมเรื่องการจัดทำโครงสร้างหนี้ต่อเจ้าหนี้สถาบันการเงินอย่างต่อเนื่อง
และในขณะเดียวกันที่ปรึกษาทางด้านกฎหมายได้เข้ามาดำเนินการตรวจสอบเอกสารและข้อมูลทางด้านกฎหมาย

แต่อย่างไรก็ตาม เมื่อวันที่ 1 พฤศจิกายน 2542 ธนาคารกรุงเทพ จำกัด(มหาชน)
ซึ่งเป็นเจ้าหนี้สถาบันการเงินรายหนึ่งของบริษัทได้รับแจ้งจากธนาคารแห่งประเทศไทย
โดยสำนักงานคณะกรรมการเพื่อส่งเสริมการปรับปรุงโครงสร้างหนี้ว่า
บริษัทซึ่งเป็นลูกหนี้ของธนาคารกรุงเทพ จำกัด (มหาชน)
ได้ถูกจัดอยู่ในกลุ่มลูกหนี้ที่ต้องปรับปรุงโครงสร้างหนี้ในชุดที่ 3 (คปน.3)
ซึ่งจะต้องดำเนินการปรับปรุงโครงสร้างหนี้ตามกระบวนการการปรับปรุงโครงสร้างหนี้ที่ธนาคารแห่งประเทศไทยกำหนด
โดยบริษัทได้ลงนาทเพื่อดำเนินการปรับปรุงโครงสร้างหนี้ตามกรอบของ คปน.
และแจ้งให้ผู้เกี่ยวข้องทุกฝ่ายทราบแล้วเมื่อวันที่ 1 ธันวาคม 2542 นอกจากนี้เมื่อวันที่ 27 มกราคม
2543 บริษัทย่อย 3 บริษัท คือ บริษัท บีไอพี เอนจิเนยริ่ง แอนด์ คอนสตรัคชั่น จำกัด, บริษัท
สหการวิศวกร จำกัด และบริษัทไฮโดรเท็ค จำกัด ได้ลงนามขอปรับปรุงโครงสร้างหนี้ร่วมกับบริษัทฯ
ต่อธนาคารแห่งประเทศไทย

ธนาคารกรุงเทพ จำกัด(มหาชน)
ได้มีจดหมายแจ้งต่อสำนักงานคณะกรรมการเพื่อปรับปรุงโครงสร้างหนี้
ธนาคารแห่งประเทศไทยขอขยายระยะเวลาการนำส่งแผนการปรับปรุงโครงสร้างหนี้ต่อไปอีก 2
เดือน นับตั้งแต่วันที่ 21 มีนาคม 2543 เนื่องจากการปรับปรุงโครงสร้างมีปัญหายุ่งยากและซับซ้อน
และเมื่อวันที่ 26 มิถุนายน 2543
เจ้าหนี้สถาบันการเงินได้มีมติรับแผนการปรับปรุงโครงสร้างหนี้ของกลุ่มบริษัท อีเอ็มซี จำกัด
(มหาชน) และร่วมลงนามในหลักเกณฑ์และเงื่อนไขเกี่ยวกับการปรับปรุงโครงสร้างหนี้กลุ่มบริษัท

โดยกลุ่มบริษัทนำแผนดังกล่าวยื่นต่อศาลล้มละลายกลางตามพระราชบัญญัติล้มละลายเพื่อขอฟื้นฟูกิจการ
ในวันที่ 28 สิงหาคม 2543 ศาลมีคำสั่งให้บริษัท อีเอ็มซี จำกัด(มหาชน) และบริษัท สหการวิศวกร
จำกัด ฟื้นฟูกิจการ วันที่ 4 กันยายน 2543 ศาลมีคำสั่งให้บริษัท ไฮโดรเท็ค จำกัด ฟื้นฟูกิจการ
และวันที่ 11 กันยายน 2543 โดยทุกบริษัทได้แต่งตั้งบริษัท อีเอ็มซี เพาเวอร์ จำกัด
เป็นผู้ทำแผนฟื้นฟูกิจการ

การดำเนินการตามแผนส่วนของบริษัทฯ

เมื่อวันที่ 15 พฤษภาคม 2544 ศาลล้มละลายกลางได้ให้ความเห็นชอบในแผนฟื้นฟูกิจการของบริษัทฯ
การดำเนินการตามแผนฟื้นฟูของบริษัทฯ ได้ดำเนินการในปี 2544 ดังนี้คือ

1.บริษัทฯ ดำเนินการลดทุนจดทะเบียนจำนวน 225,000,000 บาท หรือ 22.5 ล้านหุ้น
ซึ่งทำให้ทุนจดทะเบียนซึ่งชำระแล้วของบริษัทฯ ลดลงจาก 300,000,000 บาท เหลือมูลค่า
75,000,000 บาท หรือ 7.5 ล้านหุ้น โดยมีมูลค่าตราไว้หุ้นละ 10 บาท (จดทะเบียนเมื่อวันที่ 25
กรกฎาคม 2544 )

2.การเพิ่มทุนจดทะเบียนเพื่อรองรับการแปลงหนี้เป็นทุนและการใช้สิทธิแปลงสภาพของหุ้นกู้ที่ออกให้เจ้าหนี้
บริษัทฯ ออกหุ้นสามัญเพิ่มทุนจำนวน 60,295,431 หุ้น โดยมีมูลค่าหุ้นละ 10 บาท
(จดทะเบียนเมื่อวันที่ 26 กรกฎาคม 2544)

3.การเพิ่มทุนชำระแล้วโดยการแปลงหนี้เป็นทุนภายใน 120 วัน
นับจากวันที่ศาลมีคำสั่งเห็นชอบตามแผน โดยบริษัทฯได้จัดสรรหุ้นเพิ่มทุนบางส่วนจำนวน
36,680,654 หุ้น โดยมีมูลค่าหุ้นละ 10 บาท
ให้แก่เจ้าหนี้สำหรับหนี้ทางตรงและหนี้ภาระค้ำประกันบุคคลอื่น ซึ่งทำให้บริษัทฯ
มีทุนที่ชำระแล้วจำนวน 441,806,540 บาท หรือ 44,180,654 หุ้น ซึ่งมีมูลค่าตราไว้หุ้นละ 10
บาท (จดทะเบียนทุนชำระแล้วเมื่อวันที่ 20 กันยายน 2544)

4.การออกหุ้นกู้แปลงสภาพจำนวนรวม 50,000 หุ้น มูลค่าหุ้นละ 1,000 บาท คิดเป็นจำนวนเงิน
50 ล้านบาทภายใน 120 วันนับจากวันที่ศาลมีคำสั่งเห็นชอบตามแผน
โดยบริษัทฯจะดำเนินการออกหุ้นกู้แปลงสภาพให้แก่เจ้าหนี้สถาบันการเงินรายที่ประสงค์จะให้สินเชื่อเงินทุนหมุนเวียนใหม่แก่บริษัทฯ
ตามเงื่อนไขที่กำหนดในแผนฟื้นฟูกิจการ

บริษัทย่อย:

บริษัท ไฮโดรเท็ค จำกัด

เมื่อวันที่ 30 มีนาคม 2544
ศาลล้มละลายกลางได้ให้ความเห็นชอบในแผนฟื้นฟูกิจการของบริษัทย่อยแห่งหนึ่ง คือ
บริษัทไฮโดรเท็ค จำกัด โดยในปี 2544 ได้มีการดำเนินการตามแผนฟื้นฟูกิจการดังนี้

1.บริษัทย่อยดำเนินการลดทุนจดทะเบียนโดยลดจำนวนหุ้นเพื่อให้คงเหลือทุนจดทะเบียนจำนวน
50,000,000 บาทหรือ 5 ล้านหุ้น โดยมีมูลค่าตราไว้หุ้นละ 10 บาท (จดทะเบียนเมื่อวันที่ 29
พฤษภาคม 2544 )

2.การเพิ่มทุนจดทะเบียนเพื่อรองรับการแปลงหนี้เป็นทุน บริษัทฯได้จดทะเบียนเพิ่มทุน 15,029,794
หุ้น โดยมีมูลค่าหุ้นละ 10 บาท บริษัทฯได้จดทะเบียนเพิ่มทุนดังกล่าวกับกระทรวงพาณิชย์แล้วเมื่อวันที่
29 พฤษภาคม 2544 และบริษัทฯได้ดำเนินการแปลงหนี้เป็นทุนจำนวน 938,727 บาท เมื่อวันที่ 29
พฤษภาคม 2544

บริษัท สหการวิศวกร จำกัด

เมื่อวันที่ 2 พฤษภาคม 2544 ศาลล้มละลายกลางได้ให้ความเห็นชอบในแผนฟื้นฟูกิจการของบริษัท
สหการวิศวกร จำกัด ซึ่งเป็นบริษัทย่อย โดยในปี 2544 ได้มีการดำเนินการตามแผนฟื้นฟูกิจการดังนี้

1.บริษัทย่อยดำเนินการปรับลดจำนวนหุ้นและมูลค่าหุ้นและการลดทุนเพื่อปรับลดยอดขาดทุนสะสม
บริษัทย่อยจะดำเนินการปรับลดมูลค่าหุ้นจากมูลค่าหุ้นละ 1,000 บาทเป็นมูลค่าหุ้นละ 10 บาท
เพื่อให้คงเหลือทุนจดทะเบียนจำนวน 50,000,000 บาท (จดทะเบียนเมื่อวันที่ 28 มิถุนายน 2544
)

2.การเพิ่มทุนจดทะเบียนเพื่อรองรับการแปลงหนี้เป็นทุน บริษัทฯ ได้จดทะเบียนเพิ่มทุนจำนวน
35,297,952 หุ้น โดยมีมูลค่าหุ้นละ 10 บาท กับกระทรวงพาณิชย์แล้วเมื่อวันที่ 28 มิถุนายน 2544
และบริษัทฯได้ดำเนินการแปลงหนี้เป็นทุนจำนวน 275,346,780 บาท เมื่อวันที่ 28 มิถุนายน 2544

บริษัท บีไอพี เอนจิเนียริ่ง แอนด์ คอนสตรัคชั่น จำกัด

เมื่อวันที่ 9 พฤษภาคม 2544 ศาลล้มละลายกลางได้ให้ความเห็นชอบในแผนฟื้นฟูกิจการของบริษัท
บีไอพี เอนจิเนียริ่ง แอนด์ คอนสตรัคชั่น จำกัด ซึ่งเป็นบริษัทย่อย ในปี 2544
บริษัทได้ดำเนินการตามแผนฟื้นฟูของกิจการดังนี้

1. บริษัทย่อยดำเนินการปรับลดมูลค่าหุ้นจากมูลค่าหุ้นละ 100 บาทเป็นมูลค่าหุ้นละ 10 บาท
และลดทุนจดทะเบียนจำนวน 31,250,000 บาท
ซึ่งจะทำให้ทุนจดทะเบียนของบริษัทย่อยคงเหลือจำนวน 31,250,000 บาท หรือ 3,125,000 หุ้น
โดยมีมูลค่าตราไว้หุ้นละ 10 บาท (จดทะเบียนเมื่อวันที่ 8 ตุลาคม 2544)

2. การเพิ่มทุนจดทะเบียนเพื่อรองรับการแปลงหนี้เป็นทุน บริษัทฯ ได้จดทะเบียนเพิ่มทุนจำนวน
6,355,122 หุ้น โดยมีมูลค่าหุ้นละ 10 บาท กับกระทรวงพาณิชย์แล้วเมื่อวันที่ 8 ตุลาคม 2544
และบริษัทฯได้ดำเนินการแปลงหนี้เป็นทุนจำนวน 29,974,140 บาท เมื่อวันที่ 8 ตุลาคม 2544
ภายใต้แผนฟื้นฟูกิจการของบริษัทฯ
และบริษัทย่อยข้างต้นผู้บริหารแผนมีระยะเวลาในการดำเนินการตามแผนให้เสร็จสิ้นภายในระยะเวลา
5 ปี นับแต่วันที่ศาลมีคำสั่งเห็นชอบด้วยแผน